《再哭无竭禅师》
元代·方回

倒撑无底船和尚，撑上西天是世尊。
万壑啼猿如下泪，一江明月与招魂。
涅槃满证无生果，解脱深参阿字门。
却笑孤山人未远，浪歌身异性长存。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。